Source: http://www.europarl.europa.eu/doceo/document/A-8-2016-0089_MT.html
Timestamp: 2020-01-21 03:11:00+00:00
Document Index: 1405163

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2014
Proċedura : 2015/2197(DEC)
Ċiklu relatat mad-dokument : A8-0089/2016
708k 126k
dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2014
– wara li kkunsidra l-kontijiet annwali finali tal-Impriża Konġunta SESAR għas-sena finanzjarja 2014,
– wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2014, flimkien mat-tweġibiet tal-Impriża Konġunta(1),
– wara li kkunsidra r-rakkomandazzjoni tal-Kunsill tat-12 ta' Frar 2016 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2014 (05587/2016 – C8-0053/2016),
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0089/2016),
1. Jagħti l-kwittanza lid-Direttur Eżekuttiv tal-Impriża Konġunta SESAR għall-implimentazzjoni tal-baġit tal-Impriża Konġunta għas-sena finanzjarja 2014;
dwar l-għeluq tal-kontijiet tal-Impriża Konġunta SESAR għas-sena finanzjarja 2014
– wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja 2014, flimkien mat-tweġibiet tal-Impriża Konġunta(7),
– wara li kkunsidra r-Regolament tal-Kunsill (KE) Nru 219/2007 tas-27 ta' Frar 2007 dwar l-istabbiliment ta' Impriża Konġunta għall-iżvilupp tas-sistema Ewropea ta' ġenerazzjoni ġdida għall-ġestjoni tat-traffiku tal-ajru (SESAR)(10), u b'mod partikolari l-Artikolu 4(b) tiegħu,
1. Japprova l-għeluq tal-kontijiet tal-Impriża Konġunta SESAR għas-sena finanzjarja 2014;
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2014
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2014,
A. billi l-Impriża Konġunta SESAR ("l-Impriża Konġunta") twaqqfet fi Frar 2007 biex tmexxi l-programm ta' Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR), li hu intenzjonat biex jimmodernizza l-ġestjoni tat-traffiku fl-Ewropa,
B. billi l-Impriża Konġunta SESAR 2 ħadet post l-Impriża Konġunta SESAR f'Ġunju 2014 skont l-adozzjoni tar-Regolament tal-Kunsill (UE) Nru 721/2014, u estendiet it-tul ta' żmien tal-Impriża Konġunta għall-perjodu sal-31 ta' Diċembru 2024,
C. billi l-proġetti SESAR huma maqsumin f'''fażi ta' definizzjoni" (2004-2007) immexxija minn Eurocontrol, "fażi ta' żvilupp" inizjali (2008-2016) iffinanzjata mill-perjodu ta' programmazzjoni 2008-2013 ġestita mill-Impriża Konġunta u "fażi ta' twaqqif" (2014-2020) attiva b'mod parallel mal-"fażi ta' żvilupp"; billi l-fażi ta' twaqqif mistennija titmexxa mill-industrija u l-partijiet interessati għall-produzzjoni u l-implimentazzjoni fuq skala kbira tal-infrastruttura l-ġdida għall-ġestjoni tat-traffiku bl-ajru,
D. billi l-Impriża Konġunta bdiet taħdem b'mod awtonomu fl-2007,
E. billi l-Impriża Konġunta ġiet iddisinjata bħala sħubija pubblika-privata, bl-Unjoni u Eurocontrol bħala membri fundaturi,
F. billi l-baġit għall-fażi ta' żvilupp 2008-2016 tal-proġett SESAR huwa ta' EUR 2 100 000 000, u għandu jiġi pprovdut f'partijiet ugwali mill-Unjoni, Eurocontrol u s-sħab pubbliċi u privati parteċipanti,
1. Jikkonstata li r-rapport tal-Qorti tal-Awdituri huwa bbażat fuq wisq rimarki ġenerali għad-detriment ta' rimarki vijabbli u speċifiċi; jappella għalhekk li jsir awditu b'enfasi akbar fuq il-prestazzjoni finanzjarja annwali, l-istatus ta' implimentazzjoni tal-proġetti pluriennali (inkluża preżentazzjoni ċara tal-implimentazzjoni tal-baġit għas-sena rispettiva u għas-snin preċedenti) u r-riżultati u l-implimentazzjoni tagħhom;
2. Jinnota li l-Istituzzjonijiet u l-Korpi kull sena jeħtiġilhom jipproduċu Rapport dwar il-Ġestjoni Baġitarja u Finanzjarja, u li l-informazzjoni pprovduta mill-Impriżi Konġunti f'dan ir-rapport kienet nieqsa mill-armonizzazzjoni u spiss ma kinitx kompluta; hemm bżonn ta' gwida min-naħa tal-Kummissjoni fir-rigward tan-natura u l-kontenut tar-rapport;
3. Jieħu nota tal-fatt li l-programm ta' ħidma tal-Qorti tal-Awdituri għall-2016 jinkludi rapport speċjali dwar l-awditu tal-prestazzjoni tal-Impriżi Konġunti;
4. Jikkonstata mir-rapport tal-Kontijiet Annwali Finali li l-baġit finali tal-Impriża Konġunta għas-sena finanzjarja 2014 kien jinkludi approprjazzjonijiet ta' impenn li jammontaw għal EUR 13 119 600 u approprjazzjonijiet ta' pagament li jammontaw għal EUR 121 942 760(13);
5. Jinnota li r-rata ta' utilizzazzjoni għall-approprjazzjonijiet ta' impenn kienet ta' 99,4 % (99,6 % fl-2013); jinnota barra minn hekk li r-rata ta' utilizzazzjoni għall-approprjazzjonijiet ta' pagament kienet ta' 79,8 % (94,4 % fl-2013)(14);
6. Jieħu nota tal-fatt li tliet pagamenti minn 15-il dikjarazzjoni ta' spejjeż annwali tal-membri, ġew posposti mill-aħħar tal-2014 għall-bidu tal-2015; jistieden lill-Impriża Konġunta u lill-membri tagħha jippreżentaw id-dikjarazzjonijiet tal-ispejjeż fi żmien debitu u jevitaw posponimenti, u jiżguraw li l-ġestjoni finanzjarja tar-riżorsi finanzjarji tagħha tkun tajba dejjem;
7. Jinnota li r-Regoli Finanzjarji tal-Impriża Konġunta għall-perjodu ta' programmazzjoni 2014-2020 ġew adottati fil-25 ta' Ġunju 2015 mill-Bord Amministrattiv, skont Deċiżjoni ta' Implimentazzjoni tal-Kummissjoni adottata fl-4 ta' Ġunju 2015, li tawtorizza li jkun hemm derogi fir-rigward tar-Regoli Finanzjarji għall-Impriża Konġunta mir-Regolament ta' Delega tal-Kummissjoni (UE) Nru 1271/2013;
8. Jindika li, sal-31 ta' Diċembru 2013, il-fażi ta' żvilupp tal-Impriża Konġunta kienet tinkludi ħidma fuq proġetti minn 16-il membru (inkluża Eurocontrol) dwar attivitajiet tal-programm li jinvolvu aktar minn 100 entità privata u pubblika u sottokuntratturi; jilqa' l-fatt li, mit-369 proġett tal-programm SESAR li jaqgħu taħt ir-raba' emenda għall-Ftehim Qafas Multilaterali, 348 (94 %) kienu qed jiġu implimentati jew kienu ġew ikkompletati(15);
9. Jieħu inkunsiderazzjoni l-fatt li ġew impenjati 100 % (EUR 556 miljun) tal-kontribuzzjonijiet ta' kofinanzjament tal-Unjoni u ta' Eurocontrol pagabbli lill-15-il membru l-oħrajn (mill-1 ta' Jannar 2014 'l hawn) taħt ir-raba' emenda għall-Ftehim Qafas Multilaterali; jikkonstata barra minn hekk li 66 % (EUR 369 miljun) tħallsu sal-31 ta' Diċembru 2014, filwaqt li l-34 % (EUR 187 miljun) li fadal mistennija jitħallsu sal-31 ta' Diċembru 2016(16);
10. Jieħu nota tan-nuqqas ta' informazzjoni rigward l-awditi ex-post imwettqa minn SESAR u SESAR2; jistieden lill-Qorti tal-Awdituri biex fir-rapporti futuri tinkludi informazzjoni dwar l-għadd ta' awditi ex-post, l-ammonti totali koperti u s-sejbiet;
11. Jinnota li l-eżekuzzjoni tal-baġit allokat lis-Seba' Programm Kwadru (FP7) hija ta' 99,44 % għall-impenji (EUR 13 046 425 minn EUR 13 119 600) u 79,82 % għall-pagamenti (EUR 97 328 996 minn EUR 121 942 760)(17); jinnota barra minn hekk li ċ-ċifri ma kinux disponibbli għall-approprjazzjonijiet ta' impenn u ta' pagament allokati għal Orizzont 2020; iqis li, fin-nuqqas ta' separazzjoni ċara bejn l-informazzjoni relatata mal-implimentazzjoni tal-FP7 u Orizzont 2020, dawn l-indikaturi ma jiżgurawx evalwazzjoni reali tal-prestazzjoni; jistieden lill-Impriża Konġunta tipprovdi lill-awtorità ta' kwittanza b'informazzjoni li tikkonċerna s-sena finanzjarja 2014 u biex tinkludi b'mod separat fir-rapporti tas-snin futuri, informazzjoni rigward l-eżekuzzjoni tal-baġit għall-FP7 u Orizzont 2020;
12. Jinnota li l-programmi tal-Impriża Konġunta ffinanzjati taħt l-FP7 għadhom għaddejjin; jieħu nota tal-fatt li dawn l-approprjazzjonijiet jibqgħu disponibbli sal-2016 minħabba r-regoli finanzjarji tal-Impriża Konġunta li jippermettulha terġa' ddaħħal l-approprjazzjonijiet ta' impenn u ta' pagament tagħha sa massimu ta' tliet snin wara li jkunu ġew ikkanċellati mill-baġit tal-Impriża Konġunta; iħeġġeġ lill-Impriża Konġunta twettaq bir-reqqa l-ippjanar baġitarju tagħha, filwaqt li tqis kif xieraq il-proċess parallel;
13. Jiddispjaċih li hemm informazzjoni limitata rigward il-kontribuzzjonijiet in natura/fi flus; jistieden lill-Qorti tal-Awdituri biex fir-rapporti futuri tinkludi dispożizzjonijiet dwar il-proċedura ta' evalwazzjoni u l-livell ta' kontribuzzjonijiet imħallsa in natura/fi flus għall-FP7 u Orizzont 2020, li għandhom jiġu ppreżentati b'mod separat;
14. Jilqa' l-fatt li waħda mill-kisbiet prinċipali fl-2014 kienet it-tnedija ta' proġett ġdid dwar l-Avjazzjoni Ġenerali u l-Operazzjonijiet Rotocraft(18);
15. Jindika li f'Ġunju 2014 SESAR2 ħadet f'idejha l-attività ta' SESAR; jinnota li m'hemmx biżżejjed informazzjoni ċara dwar l-istatus ta' implimentazzjoni tal-proġetti SESAR (livell ta' pagamenti, pjanijiet ta' pagamenti għas-snin li ġejjin);
16. Jieħu nota tal-fatt li r-Regoli Finanzjarji tal-Impriża Konġunta SESAR għall-perjodu ta' programmazzjoni 2014-2020 ġew adottati fil-25 ta' Ġunju 2015 mill-Bord Amministrattiv tagħha(19);
Funzjoni ta' awditjar intern u s-Servizz tal-Awditjar Intern tal-Kummissjoni
17. Jieħu nota tal-fatt li l-Kapaċità tal-Awditjar Intern tal-Impriża Konġunta wettqet awditi tar-riżorsi umani / tar-reklutaġġ u dwar il-validazzjoni tal-awtorizzazzjoni tal-Fluss tal-Ħidma tal-Kontabilità Abbażi tad-Dovuti, kif ukoll servizzi oħra ta' assigurazzjoni u ta' konsulenza(20);
18. Jieħu nota tal-fatt li s-Servizz tal-Awditjar Intern (IAS) wettaq awditu tal-ġestjoni tar-riskju segwit minn valutazzjoni tar-riskju; saru tliet rakkomandazzjonijiet (li l-ebda waħda minnhom ma ġiet immarkata bħala ''kritika'', iżda li tnejn minnhom kienu meqjusa bħala ''importanti ħafna'' u waħda bħala ''importanti'') b'riżultat tal-awditu u ġew aċċettati; bħalissa qed jiġi implimentat pjan ta' azzjoni(21);
19. Jilqa' l-iffirmar ta' memorandum ta' kooperazzjoni mal-Impriża Konġunta Clean Sky2, li għandu l-għan li jsaħħaħ ir-rabtiet u s-sinerġiji;
20. Jiddispjaċih li l-Impriża Konġunta naqset milli tippubblika rapport dwar l-impatt soċjoekonomiku tal-attivitajiet tagħha; jistieden lill-Impriża Konġunta tippreżenta lill-awtorità ta' kwittanza r-rapport imsemmi hawn fuq.
21. Jirrikonoxxi li matul l-2014, l-Impriża wettqet żewġ rieżamijiet ewlenin biex tivvaluta mill-ġdid ir-riskji ewlenin tal-programm u l-azzjonijiet ta' mitigazzjoni relatati; jinnota li r-rieżami rriżulta f'lista ta' 33 riskju marbuta mal-Programm u l-Impriża Konġunta, li minnhom disgħa kienu meqjusa bħala ''riskji ewlenin'' minħabba l-livell ta' sensittività kritika tagħhom; iqis li għadd ta' fatturi esterni fl-2014 wasslu għal inċertezza fil-ġejjieni tal-programm u għall-identifikazjoni ta' għadd akbar ta' riskji mis-soltu (previżjonijiet ekonomiċi inċerti, qafas finanzjarju pluriennali ġdid kif ukoll tibdil fl-organizzazzjoni tal-Impriża Konġunta SESAR u fid-DĠ ta' referenza, eċċ.); jilqa' l-fatt li azzjonijiet speċifiċi ta' rimedju ġew jew qegħdin jiġu implimentati mill-Impriża Konġunta;
Ir-rwol tal-Impriża Konġunta
22. Jenfasizza r-rwol kruċjali tal-Impriża fil-koordinazzjoni u l-implimentazzjoni tar-riċerka fil-proġett SESAR, li huwa proġett pilastru tal-Ajru Uniku Ewropew; jinnota wkoll li s-sena 2014 tirrappreżenta l-bidu tal-fażi ta' mobilizzazzjoni tal-proġett SESAR; jilqa' f'dan ir-rigward l-istabbiliment ta' Maniġer għall-Mobilizzazzjoni tas-SESAR biex jirrapporta u jimmonitorja l-implimentazzjoni ta' soluzzjonijiet operattivi ġodda u titjib teknoloġiku żviluppati mis-SESAR, filwaqt li jiżgura l-mobilizzazzjoni effikaċi tagħha;
23. Jinkoraġġixxi lill-Impriża Konġunta u lill-Maniġer għall-Mobilizzazzjoni, f'kollaborazzjoni mal-Istati Membri, biex iżidu l-għadd u l-kwalità tal-proġetti proposti taħt il-programm ta' trasport Faċilità Nikkollegaw l-Ewropa; ifakkar fil-pożizzjoni tal-Parlament Ewropew matul il-proċedura baġitarja, li hija favur li jiġu rkuprati l-ammonti totali li kienu ġew rilokati mill-Faċilità Nikkollegaw l-Ewropa għall-Fond Ewropew għall-Investimenti Strateġiċi (FEIS);
24. Jinnota li mill-31 ta' Diċembru 2014, il-fażi ta' żvilupp tal-Impriża Konġunta kienet tikkonsisti f'ħidma fuq proġetti minn 16-il membru (inkluża Eurocontrol) dwar attivitajiet tal-programm li jinvolvu aktar minn 100 entità u sottokuntratturi privati u pubbliċi; jinnota li mit-369 proġett tal-programm SESAR, 348 (94 %) kienu qed jiġu implimentati jew kienu ġew ikkompletati;
1. Jilqa' l-fatt li l-Qorti tal-Awdituri ċċertifikat ir-regolarità tal-kontijiet tal-Impriża Konġunta Riċerka dwar il-Ġestjoni tat-Traffiku bl-Ajru tal-Ajru Uniku Ewropew (SESAR) ('l-Impriża') għas-sena finanzjarja 2014;
2. Jinnota li l-baġit annwali tal-Impriża għas-sena 2014 kien ta' EUR 13,1 miljun f'approprjazzjonijiet ta' impenn u ta' EUR 121,9 miljun f'approprjazzjonijiet ta' pagament, u li r-rati ta' implimentazzjoni kienu ta' 99,4 % u 79,8 % rispettivament;
3. Jinnota l-posponiment, minn lejn l-aħħar tal-2014 għall-bidu tal-2015, ta' tliet pagamenti ta' 15-il dikjarazzjoni ta' spejjeż annwali tal-membri; jistieden lill-Impriżau lill-membri tagħha jippreżentaw id-dikjarazzjonijiet tal-ispejjeż fi żmien debitu u jevitaw posponimenti, u jiżguraw li l-ġestjoni finanzjarja tar-riżorsi finanzjarji tagħha tkun tajba dejjem;
4. Jinnota li r-Regoli Finanzjarji tal-Impriża Konġunta għall-perjodu ta’ programmazzjoni 2014-2020 ġew adottati fil-25 ta’ Ġunju 2015 mill-Bord Amministrattiv, wara Deċiżjoni ta’ Implimentazzjoni tal-Kummissjoni adottata fl-4 ta' Ġunju 2015, li tawtorizza li jkun hemm derogi fir-rigward tar-Regoli Finanzjarji għall-Impriża Konġunta mir-Regolament ta' Delega tal-Kummissjoni (UE) Nru 1271/2013;
5. Jenfasizza r-rwol kruċjali tal-Impriża fil-koordinazzjoni u l-implimentazzjoni tar-riċerka fil-proġett SESAR, li huwa proġett pilastru tal-Ajru Uniku Ewropew; jinnota wkoll li s-sena 2014 tirrappreżenta l-bidu tal-fażi ta' mobilizzazzjoni tal-proġett SESAR; jilqa’ f’dan ir-rigward l-istabbiliment ta’ Maniġer għall-Mobilizzazzjoni tas-SESAR biex jirrapporta u jissorvelja l-implimentazzjoni ta’ soluzzjonijiet operattivi ġodda u t-titjib teknoloġiku żviluppati mis-SESAR, filwaqt li jiżgura l-mobilizzazzjoni effikaċi tagħha;
6. Jinkoraġġixxi lill-Impriża u lill-Maniġer għall-Mobilizzazzjoni, f’kollaborazzjoni mal-Istati Membri, biex iżidu l-għadd u l-kwalità tal-proġetti proposti taħt il-programm ta' trasport Faċilità Nikkollegaw l-Ewropa; ifakkar il-pożizzjoni tal-Parlament matul il-proċedura baġitarja, li hija favur li jiġu rkuprati l-ammonti totali li kienu ġew rilokati mill-Faċilità Nikkollegaw l-Ewropa għall-Fond Ewropew għall-Investimenti Strateġiċi (FEIS);
7. Jinnota li mill-31 ta' Diċembru 2014, il-fażi ta' żvilupp tal-Impriża kkonsistiet f'ħidma fuq proġetti minn 16-il Membru (inkluża l-Eurocontrol) dwar attivitajiet tal-programm li jinvolvu aktar minn 100 entità u sottokuntratturi privati u pubbliċi; jinnota li mit-369 proġett tal-programm SESAR, 348 (94 %) kienu qegħdin jiġu implimentati jew ġew kompletati;
8. Jinnota li mill-EUR 556 miljun f'kontribuzzjonijiet ta' kofinanzjament li jitħallsu mill-Unjoni Ewropea u mill-Eurocontrol lill-15-il Membru l-ieħor (mill-1 ta' Jannar 2014), 100 % ġew impenjati u 66 % (EUR 369 miljun) tħallsu fil-31 ta' Diċembru 2014, filwaqt li l-34 % li jifdal (EUR 187 miljun) huma mistennija li jitħallsu sal-31 ta' Diċembru 2017;
9. Jilqa' l-fatt li l-Impriża saħħet il-miżuri speċifiċi tagħha li huma fis-seħħ biex tipprevjeni l-kunflitti ta' interess; jirrikonoxxi li, minħabba f'hekk, l-għadd ta' persunal issekondat għall-Impriża mill-Membri tagħha naqas għal ftit karigi ewlenin;
10. Jirrikonoxxi li matul l-2014, l-Impriża wettqet żewġ rieżamijiet ewlenin biex tivvaluta mill-ġdid ir-riskji tal-programm prinċipali u l-azzjonijiet ta' mitigazzjoni relatati; jinnota li r-rieżami rriżulta f'lista ta' 33 riskju marbuta mal-Programm u l-Impriża Konġunta SESAR, li minnhom 9 kienu meqjusa bħala tal-"ogħla riskju" minħabba l-livell ta' sensittività kritiku tagħhom; iqis li għadd ta' fatturi esterni fl-2014 wasslu għal inċertezza fil-ġejjieni tal-programm u għall-identifikazjoni ta' għadd akbar ta' riskji mis-soltu (previżjonijiet ekonomiċi inċerti, qafas finanzjarju pluriennali ġdid kif ukoll tibdil fl-organizzazzjoni tal-Impriża Konġunta SESAR u fid-DĠ ta' referenza, eċċ.); jilqa' l-fatt li azzjonijiet speċifiċi ta' rimedju ġew jew qegħdin jiġu implimentati mill-Impriża;
11. Jilqa' l-fatt li bħalissa l-Impriża qiegħda tħejji rapport komprensiv, li għandu jitlesta fit-tieni nofs tal-2015, dwar il-benefiċċji soċjali u ekonomiċi tal-proġetti kkompletati, kif ukoll dwar il-kontribuzzjonijiet mill-Membri tagħha, u huwa tal-fehma li dan se jgħin biex titjieb it-trasparenza u l-appoġġ għal din is-sħubija pubblika-privata;
12. Jipproponi li l-Parlament jagħti l-kwittanza lid-Direttur Eżekuttiv tal-Impriża Konġunta għall-implimentazzjoni tal-baġit tagħha għas-sena finanzjarja 2014.
ĠU C 422, 17.12.2015, p. 70.
ĠU C 422, 17.12.2015, p. 72.
ĠU C 422, 7.12.2015, p. 72.
Rapport tal-QEA għas-sena finanzjarja 2014, Anness I, p. 2.
Rapport tal-QEA għas-sena finanzjarja 2014, p. 7.
Il-kontijiet finali SESAR - p. 36
Rapport ta' Attività Annwali, p. 33.
Rapport tal-QEA għas-sena finanzjarja 2014, p. 8.
Rapport ta' Attività Annwali, p. 119.